Entrepreneurskap: Leer by die voertuigbedryf om ŉ wenner te weeshttps://rak2.spens.co.za/radio/2016/kragklonte/kragklont-deon-roux.mp3 Deon Roux, die eienaar van Dry Ice International in Pretoria. Foto: Facebook. Deon Roux het nooit sy kleintyd-bekoring met droë ys afgeskud nie en bedryf tans Suider-Afrika se grootste droë ys-fabriek in Pretoria. Hy is die eienaar van Dry Ice International. Deon het egter ook ‘n ander bedryf waarin hy belangstel: Watter ander onderneming of bedryf is vir jou interessant of ongewoon? Ek hou baie van die voertuigvervaardigingbedryf. Dit het my nog altyd gefassineer en dit is lekker om te sien hoe ŉ voertuig uit niks geskep word. Ons kom natuurlik baie in fabrieke en dit gaan ook op die oomblik baie goed met daardie bedryf in Suid-Afrika Ek dink hier veral aan Mercedes-Benz, Ford, BMW en Volkswagen. Ons voer ŉ enorme klomp voertuie uit en die ouens doen baie goed. Ons lewer ŉ diens aan daardie ouens met die droë-ys blasting, of ons nou vir hulle net die droë ys-korrels of 3 mm korrels verskaf en hulle die skoonmaakwerk self doen, en of ons dit ook gaan doen. Ek geniet dit om te sien hoe nuwe produkte ontstaan, soos byvoorbeeld die nuwe C-klas en 3-reeks en ook die Ford Ranger, wat letterlik 500 m van ons eie fabriek af vervaardig word. Wat baie interessant is, is dat die voertuigbedryf kompeterendste bedryf ter wêreld is. Ons kan altyd by hulle leer, veral oor hoe hulle voorbly.